Diari Oficial de la Generalitat Valenciana


Sumari del DOGV 4284, del 03-07-2002 (2002/7071)

ORDE de 21 de juny de 2002, de la Conselleria d'Economia, Hisenda i Ocupació, de creació i regulació de fitxers amb dades de caràcter personal.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/06/21/(1)/dof/vci/html**

### Dades del document

Número de DOGV
:   4284

Data del DOGV
:   03-07-2002

Secció del DOGV
:   I. DISPOSICIONS GENERALS

Número del document
:   2002/7071


Data del document
:   21-06-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * dades personals
    * administració regional
    * base de dades
    * legislació

ORDE de 21 de juny de 2002, de la Conselleria d'Economia, Hisenda i Ocupació, de creació i regulació de fitxers amb dades de caràcter personal. [2002/7071]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta serà d'aplicació a les dades de caràcter personal registrades en suport físic, que les faça susceptible de tractament, i a tota modalitat d'ús posterior pels sectors públic i privat. Així mateix, la llei orgànica mencionada, disposa en l'article 20 que la creació, modificació o supressió dels fitxers automatitzats de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent. En este sentit, i per mitjà de l'Orde de 20 de juliol de 1994, de la Conselleria d'Administració Pública, es van regular els fitxers de tractament automatitzat de dades de caràcter personal, existents fins eixa data en la Generalitat Valenciana.
  
D'altra banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina en l'article 12 el procediment d'inscripció de fitxers, establint que serà la conselleria competent en la matèria, la que aprove la disposició general de creació del fitxer automatitzat.
  
Per tot això, segons el que establix l'article 35 e) de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La present orde té per objecte la creació i regulació dels fitxers informatitzats que es detallen en l'annex, de conformitat amb el que establix l'article 20 de la Llei Orgànica 15/1999, de 13 de desembre.
  
Article 2
  
Els responsables de cada fitxer informatitzat de referència, adoptaran les mesures que resulten necessàries per a assegurar que les dades automatitzades de caràcter personal existents, s'usen per a les finalitats per a les quals van ser recollides, que són les que es concreten en la present orde.
  
Article 3
  
Els afectats dels fitxers informatitzats mencionats poden exercitar el seu dret d'accés, rectificació i cancel·lació de dades, quan procedisca, davant de l'òrgan que es concreta en esta orde.
  
Article 4
  
Se suprimixen els fitxers creats en l'Orde de 20 de juliol de 1994, de la Conselleria d'Administració Pública, inscrits en l'Agència de Protecció de Dades amb número d'inscripció 8562570592 i nom NÒMINES; amb número d'inscripció 5099459032 i nom LUDÒPATES; i amb número d'inscripció 1105905788 amb el nom Fons d'Assistència Social.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 21 de juny de 2002
  
El conseller d'Economia, Hisenda i Ocupació


Còpia Permalink ELI